Protein SUMO
SUMO proteini (eng. Small Ubiquitin-like Modifier: SUMO) su porodica malih proteina, koji su kovalentno povezani i odvojeni od drugih proteina u ćeliji, kako bi modificirali svoju funkciju. Ovaj proces se naziva SUMOilacija (ponekad se piše sumoilacija). SUMOilacija je posttranslacijska modifikacija uključena u razne ćelijske procese, kao što je jedarno - citosolni transport, regulacija transkripcije, apoptoza, stabilnost proteina, odgovor na stres i napredovanje kroz ćelijski ciklus. SUMO proteini su slični ubikvitinu i smatraju se članovima porodice ubikvitinu slični proteini. SUMOilacija je usmjerena enzimskom kaskadom analognom onoj koja je uključena u ubikvitinaciju. Za razliku od ubikvitina, SUMO se ne koristi za označavanje proteina za razgradnju. Zreli SUMO nastaje kada se odstrane posljednje četiri aminokiseline sa C-kraja, kako bi se omogućilo stvaranje izopeptidne veze između C-terminalnog glicinskog ostatka SUMO i akceptorskog lizina na ciljnom proteinu. Članovi porodice SUMO često imaju različita imena; homolog SUMO u kvascima, naprimjer, naziva se SMT3 (supresor mif two 3). U ljudskom genomu, za SUMO gene, prijavljeno je nekoliko pseudogena.